கேள்வி: விக்டோரியா, லபுவான் - இரண்டாம் உலகப் போர் என்பது என்ன?
பதில்: இரண்டாம் உலகப் போர் போது, லபுவான் 1942 சனவரி 3 முதல் சூன் 1945 வரை சப்பானியப் பேரரசு பிடியில் இருந்தது. சப்பானியக் கடற்படை வடக்கு போர்னியோ முழுவதையும் கைப்பற்றியிருந்தது. இந்த லாபுவான் தீவு சப்பானியப் படைகளுக்கு நிருவாக மையமாக சேவை ஆற்றியது. சப்பானிய அரசு இத்தீவுக்கு "மைடா தீவு" ''(Maida Island)'' எனப் பெயரிட்டிருந்தது. வடக்கு போர்னியோவில் வானூர்தி விபத்தில் கொல்லப்பட்ட சப்பானிய இராணுவத் தளபதி மைடா (Maeda-shima) சீமாவின் நினைவாக இந்தப் பெயர் சூட்டப்பட்டது. சரவாக்கின் பிந்துலு வானூர்தி நிலையத்தைத் திறப்பதற்காக சென்றபோது, வானூர்தி விபத்தில் மைடா கொல்லப்பட்டார். கூட்டுப் படையினரின் தாக்குதல் இப்பகுதியில் அதிகரிக்கத் தொடங்கிய வேளையில், சப்பான் இங்கு பெரும் கடற்படைத் தளம் ஒன்றை நிறுவியது.